open-index/open-wikipedia-markdown huggingface dataset:
Telemark Regiment

**Telemark Regiment**  var en infanteriavdeling i den norske Hæren. Regimentet ble opprettet 1. august 1995 og nedlagt i 2002, men var en videreføring av **Telemarkske Regiment**, som ble opprettet i 1789 og senere omdøpt til **Telemark infanteriregiment nr. 3** (**IR3**). Telemark bataljon, som ble opprettet i 1993 og har Rena leir som standkvarter, er å anse som en videreføring av Telemark Regiment.

## Historikk
I 1995 ble Telemark Regiment opprettet for å videreføre tradisjonene fra Telemark infanteriregiment nr. 3 (IR3).  IR3 ble opprinnelig stiftet 9. januar 1789 som Telemarkske Regiment, men hadde en forhistorie som skrev seg tilbake til opprettelsen av den norske Hæren i 1628.

IR3 var satt sammen av to gevorbne (vervede) grenaderkompanier og tolv nasjonale kompanier fordelt på to bataljoner.  Disse var overført fra henholdsvis 2. smålenske regiment og 1. vesterlenske infanteriregiment.  Ved reskript 22. februar 1810 ble regimentet omorganisert, og fikk overføringer fra 2. Akershusiske infanteriregiment. Regimentet besto nå av to gevorbne kompanier og tre nasjonale bataljoner med til sammen 18 kompanier.

Regimentet ble nedlagt under hærplanen av 1817.  Ved hærordningen av 1909 ble Telemark infanteriregiment gjenopprettet med Seljord, Grenland og Numedal bataljoner. Standplass ble Heistadmoen ved Kongsberg. Regimentet ble nedlagt siste gang i 2002, men er videreført som Telemark bataljon med standkvarter på Rena leir.

Regimentets ledelse la ned våpnene uten kamp under den tyske invasjonen av Norge i 1940, men sekondløytnant Hannevig tok opp kampen med noe personell og materiell fra regimentet lenger inn i Telemark, ved Vinjesvingen.

## Referanser
Wladimir av Jugoslavia

**Karl Wladimir Cyril Andrej av Jugoslavia** (født 11. mars 1964) er sønn av Andrej av Jugoslavia og Kira Melita av Leiningen. Han var gift med Brigitte Müller.

## Referanser
SANDS advokatfirma

**SANDS Advokatfirma AS** er et norsk advokatfirma med hovedkontor i Oslo. Firmaet er landsdekkende med kontorer i Oslo, Trondheim, Bergen, Ålesund, Tromsø, Tønsberg og London. Firmaet har 220 ansatte, hvorav 160 advokater.

Firmaet ble opprettet av Morten Steenstrup i 1989 under navnet Advokatfirmaet Steenstrup. Firmaet skiftet navn fra Steenstrup Stordrange til SANDS i 2019.

## Referanser


## Eksterne lenker
*SANDS' hjemmeside
Torgeir Stensrud

**Torgeir Stensrud** (1949–2015) var en norsk næringslivsleder og offiser. Han var bedrageridømt to ganger, første gang i 1993 og andre gang i 2005 i den såkalte Finance Credit-saken, i forbindelse med at selskapet han startet sammen med Trond Kristoffersen svindlet banker for milliardbeløp. Stensrud ble i 2005 dømt til syv års fengsel og til å betale 1,2 milliard kroner i erstatning til bankene sammen med Trond Kristoffersen. Stensrud anket dommen i Oslo tingrett, men denne ble opprettholdt av Borgarting lagmannsrett 12. april 2007. Tospannet Kristoffersen og Stensrud gikk i Finance Credit-perioden under de lite flatterende kallenavnene «Mett» og «Stappmett».

Stensrud var tidligere oberstløytnant i den norske hæren. Han har vært både president for NATOs reserveoffisersorganisasjon Confédération Interalliée des Officiers de Réserve (CIOR), med  medlemmer, fra 1990 til 1992, og president for Norske Reserveoffiserers Forbund fra 1992 til 1998. Stensrud ble deretter utnevnt til æresmedlem i Norske Reserveoffiserers Forbund.

Han var tidligere også frimurer av XII grad, men meldte seg ut.

## Referanser


## Eksterne lenker
* Han døde 100 kilo lettere - minneord i Vårt Land
* Intervju med Torgeir Stensrud i Forsvarsforum
Harald Rød

**Harald Andreas Rød** (1907–1982) var en norsk politiker og gårdbruker i Frogn i Akershus. Han var ordfører i gamle Frogn kommune for Senterpartiet fra 1946 til 1961. Han var formann i Norges Bygdeungdomslag fra 1945 til 1948.

Han var sønn av gårdbruker Hermann Rød og Thora, født Klynderud. Han var gift med Ragnhild Austeen, datter av Johan Austeen.

## Referanser
Gabriel de Magalhães

Gabriel de Magalhães eller **Magalhaens** (kinesisk: 安文思, pinyin: *An Wensi*; født 1610 i Pedrogão nær Leiria i Portugal, døde 6. mai 1677 i Beijing i Kina) var en portugisisk kinamisjonær tilhørende jesuittordenen. Navnet gjenspeiler hans slektskap med den store oppdagelsesreisende Ferdinand Magellan. Han ble to ganger arrestert i Kina, og torturert og dømt til døden i 1665 (dommen ble ikke effektuert).  

## Liv og virke
### Prest
Han ble jesuitt i 1625 og presteviet den 21. mars 1634. Etter teologistudiene tok han graden "Creat. Mag. Art."

Han kom til Goa i  1634, og så til Macao.  Der fikk han sin avsluttende forberedelse til sitt virke i Kina ved jesuittenes universitetskollegium São Paulo.

### Misjon i Kina
Han kom til Hangzhou i Kina i 1640 og virket i Chengdu i Sichuan fra august 1642 til 1647. Der fikk han og hans mer berømte medbror pater Lodovico Buglio vanskeligheter med en lokal tyrann etter at de hadde omvendt noen familier til kristendommen. De ble arrestert og ført til Beijing. 

Her ble de gjort til tjenestefolk i husholdet til en embedsmann ved navn Su. 

Begge menn ble kjent for sin dygd, lærdom og ydmyke framferd. De forkynte den kristne tro for de andre tjenestefolkene med den følge at mange av dem konverterte og lot seg døpe. Også noen av embedsmannens koner lot seg døpe. Prestene ble høyt respektert og ikke behandlet som fanger, men kunne fritt komme og gå.

Antallet konvertitter økte over årene, og prestene fikk plikter som tok dem også utenfor Sus palass. Etter en tid fikk de lov til å kjøpe en bygning som kunne tjene som kapell for den voksende menigheten.

I Shunzhi-keiserens tolvte regjeringsår (1655) skjenket keiseren dem en større tomt der de bygde en beskjeden kirke som de gav navnet St. Josef. Den ble Beijings andre katolske kirke, og fikk tilnavnet Østkirken. Dette er det stedet der Østkirken (Dongtang) står i dag. 

Da Gabriel de Magalhães døde og ble begravet i Beijing ble gravmælet skjenket av Kangxi-keiseren. Han ble gravlagt på jesuittenes gravsted Zhalan i Beijing.

## Se også
* Liste over kinamisjonærer tilhørende jesuittordenen

## Referanser
Norges Bygdekvinnelag

**Norges Bygdekvinnelag** (frem til 2002 **Norges Bondekvinnelag**) er en norsk interesseorganisasjon opprettet i 1946 som arbeider for å styrke interessene til kvinner og lokalsamfunn i Norge.

## Historikk
Organisasjonen ble opprettet som Norges Bondekvinnelag i 1946 i en fisjonering fra Norges Bondelag, og samlet den gang fylkesvise bondekvinnelag. Organisasjonen tok det nåværende navnet i 2002.

## Nåtid
Bygdekvinnelaget har 14 000 medlemmer i over 450 lokallag og 18 fylkeslag. Landsmøtet er høyeste besluttende organ og sentralstyret har ansvar for organisasjonens drift. Norges Bygdekvinnelags administrasjon har fem ansatte på kontoret i Oslo

Bygdekvinnelagets visjon er å være en møteplass for aktive kvinner. Sentralt i organisasjonen står arbeidet for å formidle og bevare norske mattradisjoner og sunn matglede. Organisasjonens lokal- og fylkeslag har blant annet gitt ut flere bøker om lokale mattradisjoner, og i 2017 lanserte organisasjonen også nettsiden norsktradisjonsmat.no, hvor oppskrifter og mattradisjoner fra hele landet er samlet.

Norges Bygdekvinnelag er spesielt opptatt av kvinner som har tilknytning til primærnæringene.

## Internasjonalt nettverk
Norges Bygdekvinnelag er medlem av det internasjonale forbundet *Associated Country Women of the World*.

## Styreledere
Styreleder fra 2020 er Jorun Henriksen fra Frogn. Blant tidligere styreledere finner vi Kathrine Kleveland fra Holmestrand. Styreleder fra 2024 er Anne Irene Myhr fra Steinkjer. 

## Formann
 
*Borghild Nordlid (1946-1954)
*Olufine Riseng (1954-1959)
*Ingebjørg L Ølnes (1959-1963)
*Inga Krogh-Hanssen (1963-1971)
*Ambjørg Sæltun (1971-1974)
*Astrid Dirdal Hegrestad (1974-1979)
*Anne Vik (1979-1984)
*Marit Holm (1984-1988)
*Anne-Lise Mellbye (1988-1992)
*Turid Jødahl (1992-1995)
*Liv Skogset Værdal (1995-)

## Referanser


## Eksterne lenker
* 
* ''Norges Bygdekvinnelags nettsider om norsk tradisjonsmat''
Barista

**Barista** kommer av det italienske ordet for bar, og betegner som regel en bartender (flertall *baristi* [maskulint eller blandet kjønn] eller *bariste* [feminint]) som er spesialist på espressobasert kaffekoking. I noe overført betydning betyr altså barista «den som tilbereder kaffedrikk» og henviser dermed til en som har tilegnet seg en viss ekspertise på området. God tilberedning av kaffedrikk blir dessuten sett på som en kunstform, og dermed arrangeres det hvert år både NM og VM i baristakunst.

## Noen typer kaffedrikk
*Espresso (lungo, ristretto, con panna)
*Café cortado
*Cappuccino
*Caffè Latte / Café au lait
*Caffè Macchiato
*Américano

## Se også
*Kaffebar
*Bartender

## Eksterne lenker
* Verdensmestarskap i baristakunst
Elin Anette Bjørnstad

**Elin Anette Bjørnstad** (født 1979) fra Degernes i Østfold, var leder for Norges Bygdeungdomslag fra 2005 til 2007. Da lederjobben var over ble hun 4H-instruktør i Nord-Trøndelag. I 2009 ble hun ansatt som kultur koordinator i Frosta kommune.

## Referanser


## Eksterne lenker
* Bondebladet.no: Norges Bondelag vil ha delingsforbud fortsatt
* Siste.no: Ny leder i Norges Bygdeungdomslag
Sandrev

**Sandrev** (*Vulpes ferrilata*) kalles også **tibetansk rev** og **tibetansk sandrev** og er en monotypisk art i reveslekten, en slekt med små rovpattedyr i hundefamilien. Arten ble tidligere regnet som en underart av stepperev (*Vulpes corsac*), men nå regnes disse artene som søstertaxoner.

## Beskrivelse
Sandreven er liten og kompakt, og godt tilpasset sitt alpine miljø. Den har myk, tett pels som isolerer godt mot  ær og vind. Hodet er trekantet og snuten spiss, noe lang og smal. Blikket er stirrende og øynene virker ekstra store og smale. Ørene er relativ små. Fargen er gyllenbrun til rødbrun snuten, hodet, halsen, ryggen og den nedre delene av lemmene. Kinnene, sidene, den øvre delen av lemmene og halen er grå. Haletippen er hvit. Baksiden av ørene er gråbrune og innsiden nærmest hvite. Undersiden av kroppen er nesten hvit eller lys gråhvit i fargen.

Sandreven blir omkring  tung og kroppslengden er normalt ca. , hodet inkludert. Halen måler omkring . Arten har spesielt godt utviklede tenner og spesielt lange rovtenner.

## Utbredelse og habitat
Sandreven er utbredt på Den tibetanske høyslette, fra Ladakh området i India i vest, østover gjennom deler av Kina (inkludert Xinjiang, Gansu, Qinghai og Sichuan), og sørover til Tibet, Nepal (nord for Himalaya, også kalt Mustangområdet) og deler av Bhutan.

Sandreven trives i alpine områder med stepper, semiørken og skråninger, i høyder mellom  og  moh. Dette er i den temperert klimasonen, der temperaturen kan variere mellom +30°C om sommerene og -40°C om vinterene.

## Atferd
Alvspar er monogame livet ut. Det er ukjent om maken søker en ny partner dersom den ene dør. De er ikke spesielt territoriale. Flere par er observert sammen når de jakter og hviler. Størrelsen på territoriet er ikke kjent.

Paringstiden er sent i februar til tidlig i mars. Tispene går drektige i  dager, hvoretter de føder et kull som består av  valper. Hiet ligger gjerne ved basen av steinblokkansamlinger, langs gamle strandlinjer, eller lavt i skråninger og lignende. Det kan ha én eller flere ut/innganger på . Begge foreldrene deltar i valpestellet. Valpene forlater ikke hiet på flere uker, så nøyaktig drektighetstid er ikke kjent. De blir sammen med foreldrene til de er omkring  måneder gamle, da de forlater gruppen og danner egne parforhold og territorier. Forventet levetid er  under ideelle forhold, men de fleste lever ikke lenger enn til de blir omkring  gamle.

Sandreven lever solitær, men kan også jakte i par eller små familiegrupper. I så fall deles byttet mellom dem. Arten er mest aktiv i skumringen morgen og kveld, men den kan også observeres på dagtid. Den er altetende, men kosten består som regel av pipeharer (*Ochotona curzoniae*), smågnagere (*[[Pitymus]]*, *[[Alticola]]* og *[[Cricetelus]]*) og fugler.

## Referanser




## Kilder
* Borgwat, M. 2001. ''Vulpes ferrilata'' (On-line), Animal Diversity Web. Accessed November 28, 2006
* Tibetan Fox (''Vulpes ferrilata''), Lioncrusher's Domain
* Tibetan fox (''Vulpes ferrilata''), IUCN/SSC Canid Specialist Group
## Eksterne lenker
*
Kevin Doyle

**Kevin Edward Doyle** (født 18. september 1983 i Adamstown i County Wexford i Irland) er en irsk tidligere fotballspiller. Han spilte i 2014 for Queens Park Rangers, på lån fra Wolverhampton Wanderers FC. Han kom til Wolves fra Reading i 2009, hvor han spilte siden 2005. Før dette spilte han i Cork City FC og St Patrick's Athletic FC, begge i Irland. Han har spilt 26 landskamper for  og scoret seks mål. Det første landslagsmålet kom mot  i EM-kvalifiseringa 2006.

## Referanser


## Eksterne lenker
*
Detlev Buck

**Detlev Buck** (født 1962) er en tysk skuespiller, manusforfatter, produsent og filmregissør.

Han bor i Berlin og har datteren Bernadette Sophie Buck (f. 1986).

## Filmografi
* 1984: *Erst die Arbeit und dann?* (regissør, manusforfatter, skuespiller)
* 1986: *Normal bitte* (regissør)
* 1987: *Worauf wir abfahren* (regissør)
* 1987: *Eine Rolle Duschen* (regissør, klipper)
* 1988: *Was drin ist* (regissør)
* 1990: *Alles offen* (skuespiller)
* 1990: *Hopnick* (regissør, manusforfatter, skuespiller)
* 1990: *Schwarzbunt Märchen* (regissør, produsent, klipper, fotograf)
* 1991: *[[Karniggels]]* (regissør, manusforfatter)
* 1992: *Kinderspiele* (skuespiller)
* 1993: *[[Wir können auch anders]]* (regissør, manusforfatter, skuespiller)
* 1994: *Alles auf Anfang* (skuespiller)
* 1995: *Bismarckpolka* (skuespiller)
* 1995: *Küß mich* (skuespiller)
* 1995: *Unter der Milchstraße* (skuespiller)
* 1995: *Der Elefant vergißt nie* (regissør, manusforfatter)
* 1996: *[[Männerpension]]* (regissør, manusforfatter, skuespiller)
* 1997: *Nackt im Cabrio* (skuespiller)
* 1998: *Lift* (skuespiller)
* 1998: *Candy* (skuespiller)
* 1998: *Liebe deine Nächste* (regissør, manusforfatter, skuespiller)
* 1999: *[[Aimée und Jaguar]]* (skuespiller)
* 1999: *[[Sonnenallee (Film)|Sonnenallee]]* (produsent, manusforfatter, skuespiller)
* 1999: *Der Große Bagarozy* (skuespiller)
* 2000: *[[Flashback - Mörderische Ferien]]* (skuespiller)
* 2000: *Fernes Land Pa-Isch* (skuespiller)
* 2000: *LiebesLuder* (regissør, manusforfatter, skuespiller)
* 2001: *Kuscheldoktor* (skuespiller)
* 2002: *Platzangst* (skuespiller)
* 2002: *[[Blue Moon (Film)|Blue Moon]]* (skuespiller)
* 2003: *[[Herr Lehmann (Film)|Herr Lehmann]]* (skuespiller)
* 2003: *Mein Name ist Bach* (skuespiller)
* 2004: *Nacktschnecken* (skuespiller)
* 2004: *Liebe süß-sauer – Die Verlobte aus Schanghai* (skuespiller)
* 2005: *[[NVA (Film)|NVA]]* (produsent, skuespiller)
* 2005: *Kabale und Liebe* (produsent, skuespiller)
* 2006: *[[Knallhart]]* (regissør)
* 2012: *[[V ozjidanii morja]]* (В ожидании моря)

## Referanser


## Eksterne lenker
*
Action

**Action** kan vise til:

* Actionfilm, en filmsjanger
* Actionspill, en spillsjanger
* Action – navn på ett av arrangementene til Kristen idrettskontakt (KRIK).
Sluttbrukeravtale

En **sluttbrukeravtale**, **sluttbrukerlisensavtale** eller **lisensavtale for sluttbrukere** (engelsk: *end user license agreement*, ofte forkortet til initialordet **EULA**) er en avtale mellom en *leverandør *av et dataprogram eller en tjeneste, og en ''sluttbruker'' av dataprogrammet eller tjenesten.  Denne avtalen regulerer forholdet mellom leverandøren og sluttbrukeren, herunder partenes rettigheter og plikter.

Til forskjell fra en kontrakt, der partene forplikter seg gjensidig ved at begge underskriver kontrakten, vil en EULA som regel bekreftes ensidig av den ene parten (sluttbrukeren) foretar seg en bekreftende *handling* som indikasjon på at vedkommende godtar avtalen. En slik bekreftende handling kan være å klikke på en knapp merket "Jeg aksepterer" eller lignende i grensesnittet for programvaren eller tjenesten (klikklisens), eller at vedkommende bryter en forsegling for å åpne esken som CD-en med dataprogrammet befinner seg i. 

På norsk brukes begrepet **sluttbrukerlisens** om denne typen avtaler.
Anders Bru

**Anders Johan Bru** (født 12. september 1949 i Stavanger) er en norsk gitarist og låtskriver. 

Han er mest kjent som medlem av bandet Stavangerensemblet som han var med å starte i 1976/77. Stavangerensemblet debuterte med singelen *Kan’kje finna fingen*/*Vidunderlige nye Stavanger* i 1978. Før det hadde Bru spilt i Stavanger-band som The King Bees, Nitric Acid, Staccato og Barock. Han har gitt ut to soloplater: *[[Himmel og hav (album)|Himmel og hav]]* (1990)*,* med forskjellige vokalister, og instrumentalalbumet *[[Røvargull]]* (1998). Bru er også en mye brukt studiomusiker. Blant annet spiller han elgitar på *Engler i sneen*, som er fremført av Jonas Fjeld og har tekst av Ole Paus.

I 2009 ble Bru kåret til Rogalands beste gitarist gjennom en avstemning i Stavanger Aftenblad. En jury bestående av ansatte i Aftenbladets kulturredaksjon og Stavanger musikkbliotek satte sammen en liste med 50 nominerte gitarister, og avisa lesere (25.000 stemmer avgitt) stemte frem vinneren. 

## Diskografi
* *[[Himmel og hav (album)|Himmel og hav]]* (1990)
* *[[Røvargull]]* (1998)
* *[[Instrumentalt på piren]]* (2015, som *Bruen & Bolten*), med Inge Ullestad
### [[Stavangerensemblet]]
* *[[Ta ein kjangs!]]* (1980)
* *[[Ska det ver … så ska det ver!]]* (1981)
* *[[30-årskrigen]]* (1981), med Ketil Bjørnstad
* *[[På bommen]]* (1982)
* *[[Knappar og glansbilder]]* (1984)
* *[[Samlekasse]]* (2009)
;Singler
* *Kan'ke finna fingen/Vidunderlige nye Stavanger* (1978)
* *Storhaug allé/I byen* (1980)
* *Linda/Biler og våpen* (1981), med Ketil Bjørnstad
* *Gamle damers vals/Jeg, en syklist* (1984)
* *Den stysta stintå* (2009)

### [[Staccato (band)|Staccato]]
* *[[Staccato (album)|Staccato]]* (1975)

### [[Barock]]
* *[[Bare en blåveis]]* (1976)

### Deltar på
 
## Referanser
Rob Hulse

**Robert William Hulse**, vanligvis kalt **Rob Hulse**, (født 25. oktober 1979 i Crewe i Cheshire) er en engelsktidligere fotballspiller som har spilt for flere engelske klubber.

## Biografi
Rob Hulse startet sin profesjonelle fotballkarriere i Crewe Alexandra i august 1999. Han debuterte for *the Railwaymen* den 4. mars 2000 i en ligakamp mot Norwich City, og han scoret sitt første mål for Crewe da de slo Barnsley 2-0 i en ligakamp 7. mai 2000. Totalt fikk han bokført 1 ligamål på 4 kamper i 1999/00-sesongen, mens han den påfølgende sesongen noterte seg for 11 mål på 33 ligakamper. Deretter laget han 12 ligamål på 41 kamper i 2001/02-sesongen og 22 mål på 38 ligakamper i 2002/03-sesongen for klubben fra Cheshire.

I juli 2003 ble Hulse solgt til West Bromwich Albion for £750 000. Her spilte han 38 kamper, før han ble lånt til Leeds United i 2005. Det ble en permanent kontrakt etter hvert, og han gikk til Leeds i 2005. Han ble solgt til sin nåværende klubb Sheffield United i 2006. Han debuterte på Sheffield United i serieåpninga mot Liverpool FC. Kampen endte 1–1, og Hulse scoret Sheffield Uniteds ledermål. Liverpool utlignet senere på straffe ved Robbie Fowler.

## Referanser


## Eksterne lenker
*
Jenny Elvers

**Jenny Elvers**, gift **Elvers-Elbertzhagen**, (født 11. mai 1972 i Amelinghausen) er en tysk skuespillerinne og programleder.

Hun studerte skuespill i Berlin, Hamburg og Chicago, og har virket som skuespillerinne og programleder siden begynnelsen av 1990-tallet. Hun er gift med sin agent Goetz Elbertzhagen.

## Filmografi

* 1995 – *[[Männerpension]]* (regi: Detlev Buck)
* 1996 – *[[Knockin' On Heaven's Door]]* (med Til Schweiger)
* 1994 – *Otto – Die Serie* (med Otto Waalkes)
* 1995 – *Der Elefant vergisst nie* (regi: Detlev Buck)
* 1996 – *Nikola* (fjernsynsserie)
* 1998 – *[[Top of the Pops]]* (programleder)
* 2006 – *[[Knallhardt]]* (regi: Detlev Buck)

## Referanser


## Eksterne lenker
* 
*
Salafisme

**Salafisme**, eller **salafīyyah**, er en ortodoks fundamentalistisk bevegelse innenfor sunniislam.

Salafismen var i begynnelsen betegnelsen på en reformatorisk bevegelse som fantes på slutten av 1800-tallet. Den moderne salafismen er knyttet til personer fra tidligere tider, som Ahmad bin Hanbal (780–855) og Muhammad ibn `Abd al-Wahhab (1703–1792), den sistnevnte har gitt navn til wahhabismen og anses for å ha et meget strengt syn på hvordan islam skal utøves. Wahhabismen som fins blant annet i Saudi-Arabia kan ses som en del av salafismen. De fleste puritanske grupper innen den muslimske verden har tilknytning til salafismen, men ikke nødvendigvis wahhabismen.

## Fotnoter

## Referanser


## Eksterne lenker
*
Lennart Johansson

**Lennart Johansson** (født 5. november 1929, død 4. juni 2019) var en svensk idrettsleder. Han var president i det europeiske fotballforbundet fra 1990 til 2007. 

I april 2005 ble han gjenvalgt for en ny toårsperiode og selv meddelte han at han ville søke om enda en fireårsperiode. Under avstemningen om ny president i UEFA i 2007 ble Michel Platini valgt.

Han var også visepresident i FIFA, og i 1998 var han kandidat til å etterfølge brasilianeren João Havelange som organisasjonens president, men Joseph Blatter ble i stedet valgt.

## Utmerkelser
Johansson ble i 2004 utnevnt til den sørafrikanske Ordenen O. R. Tambos følgesvenner.

## Referanser


## Eksterne lenker
* UEFA
Henri Camara

**Henri Camara** (født 10. mai 1977 i Dakar) er en senegalesisk tidligere fotballspiller. 

Han har tidligere spilt for klubber i blant annet Frankrike og Sveits. Han spilte 30 kamper for Wolverhampton før han gikk på lån til Celtic i Skottland i 2004. I 2005 var han på lån til Southampton FC, før han kom til Wigan i samme år. 

Henri Camara har spilt 99 landskamper for , og scoret over 29 mål pr. 14. juli 2009.

## Referanser


## Eksterne lenker
*
Roewe

**Roewe** (kinesisk: 荣威; pinyin: *Róngwēi*) er et kinesisk bilmerke eid av Shanghai Automotive Industry Corporation (SAIC) som produserer Roewe 750, en videreføring av Rover 75. Ettersom SAIC kun kjøpte fabrikken og ikke navnet, måtte de skifte navnet på bilmerket.

## Produkter

### Gjeldende modeller
* Roewe Clever (siden 2020), bybil
* Roewe i5/Ei5 (siden 2017), kompakt sedan/stasjonsvogn
* Roewe i6/ei6/i6 Max/ei6 Max (siden 2017), kompakt sedan
* Roewe RX5/eRX5/ERX5/RX5 Plus/ RX5 Max (siden 2016), kompakt SUV
* Roewe RX9 (siden 2022), mellomstørrelse SUV
* Roewe iMAX8 (siden 2020), fullstørrelse MPV
* Roewe D7, mellomstørrelse sedan

Fil:2020 SAIC Clever EV360 (front).jpg|Roewe Clever
Fil:2021 SAIC Roewe i5 (facelift).jpg|Roewe i5
Fil:Roewe Ei5 facelift 2021092201.jpg|Roewe Ei5
Fil:Roewe RX5 III 001.jpg|Roewe RX5
Fil:Roewe RX9 003.jpg|Roewe RX9
Fil:Roewe iMax 8 001.jpg|Roewe iMax8


## Tidligere modeller
* Roewe 950/ e950 (2012−2019), mellomstørrelse sedan
* Roewe 850, mellomstørrelse sedan
* Roewe 750 (2006−2016), mellomstørrelsee sedan
* Roewe 550 (2008−2014), kompakt sedan
* Roewe 360/360 Plus (2015−2018), kompakt sedan
* Roewe 350 (2010−2014), kompakt sedan
* Roewe E50 (2013−2016), bybil
* Roewe W5 (2011−2017), mellomstørrelse SUV
* Roewe RX3/ RX3 Pro (2017-2023), mellomkompakt SUV
* Roewe RX8 (2018-2023), mellomstørrelse SUV
* Roewe Marvel X (2018−2021), mellomstørrelse SUV

Fil:Roewe E50 001 China 2014-04-20.JPG|Roewe e50
Fil:Roewe 350 facelift China 2012-06-02.jpg|Roewe 350
Fil:Roewe 360 01 China 2016-04-16.jpg|Roewe 360
Fil:Roewe 360 Plus 01.jpg|Roewe 360 Plus
Fil:Roewe 550 2 China 2012-06-02.JPG|Roewe 550
Fil:Roewe e550 China 2016-04-16.jpg|Roewe e550
Fil:Roewe 750 01 China 2012-04-22.JPG|Roewe 750
Fil:Roewe 950 01 China 2012-06-02.JPG|Roewe 950
Fil:Roewe e950 front.jpg|Roewe e950
Fil:Roewe RX3 Pro 001.jpg|Roewe RX3
Fil:Roewe RX5 Max facelift IMG001.jpg|Roewe RX5 Max
Fil:2018 Roewe RX8.jpg|Roewe RX8
Fil:Roewe W5 China 2016-04-17.jpg|Roewe W5
Fil:Roewe Marvel X 001 China 2019-04-04.jpg|Roewe Marvel X


### Konsept-biler

* Roewe N1 Concept
* Roewe E1 Concept
* Roewe Vision-R
* Roewe Vision-E
* Roewe Vision-i
* Roewe Vision-iM
* Roewe Max Concept
* Roewe R-Aura
* Roewe iM8 Concept
* Roewe Whale Concept
Foras na Gaeilge

**Foras na Gaeilge** er det normerende organ for det irsk gæliske språk. Det ble opprettet 2. desember 1999 med ansvar for å fremme bruken av hele språket på hele Irland, og tok da over oppgavene til de tidligere statlige organene Bord na Gaeilge, An Gúm og An Coiste Téarmaíochta. 

Foras utgjør halvparten av The North/South Language Body, som ble opprettet som et samarbeidsorgan i forbindelse med Belfastavtalen. Den andre delen utgjøres av Tha Boord o Ulster-Scotch, som fremmer bruken av ulsterskotsk. 

Organet har en rådgivende rolle for bruken av irsk gælisk i både offentlig og privat sektor i Irland, hvor språket har offisiell status, og i Nord-Irland hvor irsk gælisk er et regionalt språk.
Sigurd Wongraven

**Sigurd «Satyr» Wongraven** (født 1975) er en norsk black metal-musiker og singer-songwriter.

## Biografi
Wongraven ble medlem av det norske black metal bandet Satyricon i 1991, like etter at bandet bytta navn fra «Eczema», og har vært medlem frem til i dag. Han er bandets vokalist, rytmegitarist og låtskriver. Han har også vært aktiv i andre prosjekter som Darkthrone, Eibon, Storm, Thorns, Wongraven og Black Diamond Brigade. Han eier plateselskapet Moonfog Productions.

I 2010 etablerte han seg som vinprodusent ved å gi ut sin første vin. I 2012 startet han selskapet Wongraven Wines.

Han giftet seg 19. juli 2015 med danseinstruktør og personlig trener Malin Wongraven.

## Band
* 1991: Satyricon, vokalist og gitarist
* 1994: Wongraven, gitarist, bassist og vokalist
* 1994: Storm, gitarist, bassist og vokalist
* 1999: Eibon, gitarist
* 1998: Thorns, vokalist

### Gjesteartist
* 1994: Darkthrone, vokalist

## Kilder
* Metal Storm
* Satyricon medlemmer

## Referanser


## Eksterne lenker
* 
* 
*  
*
Katinka

**Katinka** (russisk: Катенька) er et kvinnenavn. *Katinka* har norsk navnedag 27. mai. Navnet kan også skrives *Kathinka*.

## Etymologi
*Katinka* er dannet som en tysk diminutiv form av *[[Katharina]]*, en ungarsk diminutiv form av *[[Katalin]]*, en nederlandsk diminutiv form av *[[Catharina]]* og en russisk diminutiv form av *Екатерина*, den russiske formen av navnet *[[Katarina]]*.

*Katharina*, *Catharina* og *Katarina* er av gresk opprinnelse og har usikker betydning. 

## Utbredelse
*Katinka* er kjent brukt i Norden fra slutten av 1700-tallet.

*Katinka* er i dag mest utbredt i Ungarn. 

|}

## Kjente personer med navnet

Personene i listen er ordnet kronologisk etter fødselsår.
* Kathinka Zitz (1801–1877), tysk forfatter og politisk aktivist
* Cathinka Guldberg (f. 1840), norsk diakonisse og grunnlegger av sykepleieutdannelsen i Norge
* Katinka Andrássy (f. 1892), ungarsk grevinne og filantrop
* Katinka Faragó (f. 1936), østerriksk filmprodusent
* Kathinka Evers (f. 1960), svensk forsker
* Kathinka Sinha-Kerkhoff (f. 1964), indisk forsker
* Kathinka Frøystad (f. 1966), norsk forsker
* Katinka Maraz (f. 1968), norsk fotograf
* Katinka Hosszu (f. 1989), ungarsk konkurransesvømmer
* Katinka Nicou (f. 1993), ungarsk forretningskvinne
* Kathinka von Deichmann (f. 1994), liechtensteinsk tennisspiller
* Kathinka Blichfeldt, norsk forfatter
* Katinka Greve Leiner, norsk sivilingeniør og leder
* Katinka Matson, amerikansk fotograf
* Kathinka Pasveer, nederlandsk fløytist

## Referanser


## Eksterne lenker
*
Fylkesvei 1600

**Fylkesvei 1600** går mellom Tangen i Stange kommune og Budalsbekken fylkesgrense mot Akershus.

Frem til 2019 hadde veien betegnelsen fylkesvei 229 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
EM i ishockey for menn 1925

**EM i ishockey for menn 1925** var det tiende europamesterskapet for landslag i ishockey som ble arrangert av Det internasjonale ishockeyforbundet (LIHG, i dag IIHF). Mesterskapet ble for annen gang arrangert i Tsjekkoslovakia fra 8. til 11. januar 1925. Kampene var tenkt å spilles i hovedstaden Praha men på grunn av mildvær ble kampene flyttet opp til Høye Tatra i Tatrafjellene. Fire lag deltok og det ble spilt en enkeltserie der alle lagene møttes en gang. Frankrike var regjerende europamestere.

Tsjekkoslovakia vant sin andre EM-tittel (fjerde hvis man medregner Böhmens to titler), Østerrike tok sølv og Belgia tok bronse.

## Arena

## Resultat

### Tabell

## Medaljer

## Noter

## Referanser


## Kilder
* Resultater www.hockeyarchives.info
Jonas Kullhammar

**Jonas Kullhammar** (født 1978) er en svensk jazzmusiker (saksofonist). Siden 1994 har han deltatt i mer enn 90 plateinnspillinger og har fått en rekke utmerkelser. De gruppene han deltar mest i er Jonas Kullhammar Quartet, Kullrusk og Nacka Forum.

## Priser og utmerkelser (utvalg)
* 2008 – Alice Babs Jazzstipend
* 2014 – Guldbaggen for beste originalmusikk til filmen *[[Gentlemen (film)|Gentlemen]]*

## Referanser


## Eksterne lenker
* 
*
Fylkesvei 116 (Hedmark)

**Fylkesvei 116 i Hedmark ** gikk mellom Vien i Hamar og Klevfos i Løten. Veiens lengde var 12,2&nbsp;km.

2019 ble veien erstattet av fylkesvei 224 og fylkesvei 225.

## Kommuner og knutepunkter

* Flagstad bru (Flagstadelva, 25 m)

## Referanser


## Eksterne lenker
* Vegvesenets vegkart
Fatih Akın

**Fatih Akın** (født 25. august 1973 i Hamburg) er en tysk filmregissør, manusforfatter, skuespiller og produsent.

Han er sønn av tyrkiske innvandrere som kom til Tyskland på midten av 1960-tallet, og er født og oppvokst i den multikulturelle bydelen Altona i Hamburg. Han begynte med skuespill som skoleelev, og ble etter skolen medlem av teatergruppen Thalia Theater. Han har også fra skoletiden av skrevet fortellinger, korte manus og forsøkt seg på film. 

I 1993 begynte han som assistent i filmselskapet *Wüste Filmproduktion*, og arbeidet senere som manusforfatter, regissør og skuespiller. Han studerte visuell kommunikasjon ved høyskolen for bildende kunst i Hamburg fra 1994 til 2000.

Han deltok i produksjonen av kortfilmene *Sensin* (1995) og *Getürkt* (1996). I 1998 debuterte han som spillefilmregissør med *Kurz und schmerzlos*. Han forsøkte å lage filmer i forskjellige genre «for å bli en bedre filmskaper». For spillefilmen *[[Mot veggen]]* høstet han stor anerkjennelse. Som en uvanlig tidlig anerkjennelse ble han i 2005 utnevnt til jurymedlem ved filmfestivalen i Cannes.

Han er medeier av filmselskapet *Corazon International* og var i 2005/2006 gjesteprofessor ved høyskolen for bildende kunst i Hamburg.

## Filmografi som regissør
* *Sensin – Du bist es!*, kortfilm (1995)
* *Getürkt*, Kurzfilm (1996)
* *[[Kurz und schmerzlos]]* (1998)
* *[[Im Juli]]* (2000)
* *[[Wir haben vergessen zurückzukehren]]*, fjernsynsdokumentar (2000)
* *[[Solino]]* (2002)
* *[[Mot veggen]]*, spillefilm (2004)
* *Crossing the Bridge: The Sound of Istanbul*, dokumentar (2005)
* *[[På den andre siden]]*, spillefilm (2006–2007)
* *Soul Kitchen* (2009)
* *The Cut* (2014)
* *Tschick* (2016)
* *[[Ut av intet]]* (2017)
* *The Golden Glove* (2019)

## Referanser


## Eksterne lenker
* 
*
Hannoveraner

**Hannoveraner** er en hesterase med opprinnelse i Tyskland og er en av de mest kjente og mest utbredte av de europeiske varmblodshestene. Avlsarbeidet for å utvikle en kombinert jordbrukshest og kavalerihest begynte i statsstutteriet i Celle, som ble grunnlagt i 1735 i det nåværende Niedersachsen i Tyskland. 

Rasens yteevne er godt dokumentert, blant annet gjennom en mengde OL-gull i både sprangridning og dressur. Dagens hannoveranere varierer i type og mankehøyde, mellom 160-175 cm centimeter.
Tryland kraftverk

**Tryland kraftverk** er et vannkraftverk i Lindesnes kommune i Agder.

Kraftverket utnytter et fall på 132 meter fra Aklandstjørn og er et elvekraftverk med begrenset magasinkapasitet. Inntaket ligger i Krosstjørna og det er tre større magasiner her: Sundsvatn (331,02 moh.), Eptevatn (231,92 moh.) og Lelandsvatn (195,79 moh.). Magasinene har et samlet volum på 27,5 mill. m³. Etter at vannet har vært brukt i kraftverket renner det ut i elven Audna.

Samlet effekt fordelt på to turbiner er 4,5 MW, og midlere årsproduksjon er på 23,6 GWh.

Produksjonen startet i 1922. Vannet ledes i en 375 meter lang rørgate fra inntaket til kraftstasjonen.

Kraftstasjonen er en monumental bygning tegnet av arkitektene Helberg og Dahl. I 2009 og 2010 ble kraftverket restaurert og delvis tilbakeført til slik det så ut da det var nytt. Dører, vinduer og pynt på toppen av de to små takene er nå slik de så ut i 1923.

Kraftverket eies av Å Energi.

## Referanser


## Kilder
* 
* NVE vannkraftdatabase
* Å Energi: Våre kraftverk
Migmatitt

**Migmatitt** er en metamorf bergart som har gjennomgått høy grad av metamorfose.

Norges eldste bergarter er migmatittiske gneiser som kan være opprinnelige overflatebergarter som ble sterkt omvandlet og delvis smeltet på dypet allerede for 2700 millioner år siden. Nye overflatebergarter ble dannet og senere omvandlet til marmor, kvartsitt, grafittskifer, kvartsbåndet jernmalm og gneiser under en «urperiode» for ca. 1900 millioner år tilbake. Veldige bergartssmelter trengte inn i den eldre berggrunnen og størknet til gabbro, anortositt, mangeritt og granitt (Lofoten-eruptivene).

## Se også
* Liste over bergarter

## Eksterne lenker
* 
* Artikkel i Store norske leksikon
Snø den gamle

**Snø** er en jotne, og representerer en form for eldre naturguddom som synes å være en personifisering av snø, og som er vagt definert i norrøn mytologi. Han er sønn av Jokul eller Froste, og far til Torre («barfrost»), døtrene (gygrene) Fonn («snøfonn »), Mjoll («fint snøfokk»), og Driva («snødrev»), som alle synes å være aspekter av Snøs personifisering. I senere redegjørelser på 1200-tallet blir han forsøkt forklart som evhemerisme som en av de mytiske norske kongene, foruten også som en konge i Finland.

## Senere kilder
I *[[Orknøyingenes saga]]* fra 1200-tallet er Snø den gamle en sønn av Froste, sønn av Kåre (*Kári*, «vindgufs»), sønn av Fornjot (*Fornjótr*). Kåre var bror til Le (Æge) og Loge, også naturguddommer som rådde henholdsvis for vinden, havet og ilden.

I teksten *[[Hvordan Norge ble bygd]]* (norrønt: *Hversu Nóregr byggðist*), som er bevart i *[[Flateybok]]*, er Snø sønn av Jokul (Jǫkull, «is», «istapp»), sønn av nevnte Kåre, sønn av Fornjot. Teksten nevner også i forbifarten, når den forteller om Snøs fjerne etterkommer Halvdan den gamle (norrønt: *Hálfdanr gamli*), at Snø ble 300 år gammel.

I begge de to ovennevnte tekstene er Snøs sønn Torre. *Hvordan Norge ble bygd* oppgir også tre døtre: Fonn (norrønt *Fǫnn*), Mjoll (norrønt: *Mjǫll*) og Driva (norrønt: *Drífa*). Den legendariske *[[Sturlaug den arbeidssommes saga|Sturlaugs saga]]* fra 1300-tallet (i seksjon 22) gjør Snø til konge av Finnmark og hans datter Mjoll flyr gjennom luften.

I den første delen av Snorre Sturlasons *[[Ynglingesaga]]* i *[[Heimskringla]]* fortelles en senere tilskrivelse hvor Snø er gjort til konge av Finland og hvor han får besøk av Uppsalakongen Vanlande og denne giftet seg med Snøs datter Driva. Om våren forlot Vanlande Finland og kom ikke tilbake. Driva fødte Vanlandes sønn Visbur (norrønt: *Vísbur*) som senere ble sendt til Svitjod (norrønt: *Svíþjóð*).

## Dansk tradisjon
Snø er i en muligens annen eller beslektet tradisjon en legendarisk dansk konge som nevnes i *Annales Ryensis*, seksjon 14 og i *[[Lejrekrøniken]]* (*Chronicon Lethrense*), seksjon 5, mellom kongedømmene til Helge og Rolf Krake.

Saxo Grammaticus i hans latinske *[[Gesta Danorum]]* plasserer kongedømmet til Snø langt senere i dansk historie, og forteller om ham i bok VIII blant de konger som styrte etter at Harald Hildetann var død. Her blir Snø framstilt som den rettmessige konge av Danmark og sønn av kong Sivald.

## Fotnoter

## Referanser


## Eksterne lenker
* Frá Fornjóti ok hans ættmönnum: ''Hversu Noregr Byggðist'', norrøn tekst
* Frá Fornjóti ok hans ættmönnum: ''Fundinn Noregr'', norrøn tekst
* Ynglinga-soga, norrøn tekst
* Om kong Torre og torreblot før og nå
Huset ungdomsklubb

**Huset Ungdomsklubb** (Ofte bare referert til som «Huset») var en klubb i Molde som var rettet mot barn og unge. Den befant seg i Skolevegen 3 og lokalet var deler av gamle Kvam skole. På denne klubben kunne besøkende gjøre diverse aktiviteter.  Huset hadde kafé, diskotek, musikkverksted (der omkring ti band øvde fast på det meste), innendørs skaterampe og spillerom (bordtennis, biljard og lignende). Et par ganger i år ble det holdt konserter under navn Huset Rock. 

Bygget ble revet i 2017.

## Eksterne lenker
* Huset Ungdomsklubbs hjemmeside
* Et kart hvor Huset er markert
Driva Snødatter

**Driva** (norrønt Drífa, «snødrev») er ei gyger, en kvinnelig jotne, som representerer en form for eldre naturguddom som er vagt definert i norrøn mytologi. Hun er datter av Snø, som synes å være en personifisering av snø, søster av Torre («Barfrost»), Fonn («snøfonn»), og Mjoll («fint snøfokk»), som alle er aspekter av Snøs personifisering. Snø nedstammer fra Fornjot.

Driva nevnes i den første delen av Snorre Sturlasons *[[Ynglingesaga]]* som er en senere redegjørelse av de eldre mytene. Snorres hensikt er å forklare mytene og verdsliggjøre dem.

Her fortelles det at en av de mytiske konge i Uppsala, Vanlande, sønn av Sveigde, reiste til Finland hvor han overvintret hos Snø den gamle. Der fikk han gifte seg med Driva, Snøs datter, men om våren reiste han fra henne. Han lovte å komme igjen før tre år var gått, men etter ti år sendte bud på Huld seidkone som skulle seide Vanlande tilbake til Finland eller drepe ham. Seiden førte til at Sveigde fikk maredrøm, hvor mara tråkket på ham til han døde. Driva hadde en sønn med Vanlande, Visbur («sikker sønn»), som hun sendte til Svitjod.

## Referanser


## Eksterne lenker
* Ynglinga-soga, norrøn tekst
Jarfjordgneis

**Jarfjordgneis** er en bergart av typen migmatitt, og migmatittiske gneiser er de eldste bergartene vi har i Norge. Jarfjordgneis, også kalt *humpegneis* har fått sitt navn etter funnstedet på fjellknausen Hompen ved Vintervollen i Jarfjord og var fram til 2019 det eldste daterte steinfunnet i Norge. Da geologer undersøkte denne bergarten i 1990 fant de ut av grunnfjellet her er 2&nbsp;900 millioner år gammelt. Bergartene tilhører Øst-Finnmarks grunnfjellsområde.

## Referanser
Askeladden Reiser

**Askeladden Reiser** er et privat reiseselskap som holder til på Norderhov i Hønefoss.  Selskapet har vært drevet som et enkeltpersonforetak siden starten i 1991. De driver hovedsakelig med turisttrafikk, men har fått mest oppmerksomhet for «Gardermobussen», som startet 13. april 2004.

Selskapet ble opprettet av innehaveren Rolf Lie, og det ble i 2005 omsatt for 7 millioner kroner. Innehaveren har over 30 års erfaring i bransjen, deriblant fra Norges Lastebileier-Forbund, Scania, Th. Liens Turistbusser og tidsskriftet Anlegg & Transport.

Reiseselskapet hadde pr. 2005 en park på åtte busser og tre lastebiler. De arrangerer ellers både inn- og utenlandsturer på eget initiativ eller ved henvendelse og har jevnlig turer til Barcelona, Roma, Umbria, Sicilia og Tyskland.

## «Gardermobussen»
Lokalt er Askeladden Reiser kjent for «Gardermobussen», særlig i forbindelse med et lokalt initiativ som endte med at bussen i 2006 fikk tillatelse til å ta opp lokalpassasjerer.  Selskapets busser, er prydet med Askeladden-dekor laget av Øyvind Tingleff.

Per 2008 hadde «Gardermobussen» 8 daglige avganger.  
## Referanser


## Eksterne lenker
* Askeladden Reiser 
* Hole kommune: «100 dager med flybuss»
Kvinesdal kraftverk

**Kvinesdal kraftverk** er et vannkraftverk i Kvinesdal kommune i Agder.

Kraftverket utnytter et fall på 278 meter fra Stampetjønna (lokalt kun benevnt som «Inntakskummen»). Vannet ledes i en 800 meter lang rørgate fra inntaket til kraftstasjonen.

Installert effekt er 1,3 MW fra en peltonturbin, og midlere årsproduksjon er på 6 GWh.

Produksjonen startet i 1918. Ny kraftstasjon ble satt i drift i 2006. Den gamle kraftstasjonen med alt utstyr er tatt vare på.

Kraftverket eies av Å Energi.

## Referanser


## Kilder
* 
* NVE vannkraftdatabase
* Å Energi: Våre kraftverk
Hans Frederik Follestad

**Hans Frederik Follestad** (født 16. mai 1978 i Ålesund) er en norsk forfatter av fantastisk litteratur. Bøkene hans kan regnes under kategorien humoristisk fantasy. 

Hans bøker er trilogien De Fire og Han Som Gjør Galt Verre;
Begynnelsen, Fortsettelsen og Slutten.
Bøkene handler om fire kamerater lever et stille liv i den lille byen Pelsheim på vestlandet, uten andre bekymringer enn hvor det er fest neste helg. Ilderen Bambo Forhtwo, pandaen Hutte Meg Tu, vaskebjørnen Pepper Bihf og elgen Salt Ehfan får i oppdrag av mystiske kappekledde menn å redde verden, brennkjapt. Kameratene ser helst at jorden redder seg selv, men før de vet ordet av det, er de på vei til Nepal. Skilpadden Jesper Schtadig blir lurt inn i handlingen av en vakker, ung kvinne. Hans rolle som Han Som Gjør Galt Verre skaper mye hodebry og tenners gnissel for magikernes leder.

## Bibliografi
* Trilogien om De fire og han som gjør galt verre:
** *De fire og han som gjør galt verre: Begynnelsen* &ndash; roman (2003)
** *De fire og han som gjør galt verre: Fortsettelsen* &ndash; roman (2004)
** *De fire og han som gjør galt verre: Slutten* &ndash; roman (2008)

## Priser
* NORCON-prisen 2005

## Eksterne lenker
* Om Follestad hos Kolibri Forlag
Høylandsfoss kraftverk

**Høylandsfoss kraftverk** er et vannkraftverk i elven Fedaelva i Kvinesdal kommune i Agder.

Kraftverket utnytter et fall på 54 meter fra Høylandsbotn som reguleres mellom 77 og 73 moh. Kumlevollvatnet er også magasin og det reguleres mellom 111 og 109 moh mens Sandvatnet reguleres mellom 303 og 296 moh.

Produksjonen startet i 1948 med utvidelser i 1957 og 1985.  Vannet ledes i en 730 meter lang tunnel fra inntaket til kraftstasjonen.

Det er installert tre turbiner på totalt 7,5 MW og midlere årsproduksjon er på 35,3 GWh.

Kraftverket eies av Å Energi.

Ett av aggregatene havererte i mars 2000. Det ble gitt konsesjon for å utvide kraftverket ved å erstatte det ødelagte agreggatet med et nytt og større. Samlet effekt skal da bli 9,5 MW. Det er pr mars 2020 usikkert om dette er gjennomført.

## Referanser


## Kilder
* 
* NVE vannkraftdatabase
* Å Energi: Våre kraftverk
Torre

**Torre** (norrønt Þorri, «barfrost») er en jotun og representerer en form for eldre naturguddom som er vagt definert i norrøn mytologi. Han er sønn av Snø, som synes å være en personifisering av snø, bror av gygrene Fonn («snøfonn»), Mjoll («fint snøfokk»), og Driva («snødrev»), som alle synes å være aspekter av Snøs personifisering.

## Evhemerisme
I motsetning til sine søstre har Torre en mer framtredende rolle ved at han er sønn av Snø som direkte nedstammer fra  Fornjot. Han er således en egen personifisering av rim, frost eller vinter i de eldre lagene av norrøn mytologi. Selv er han far til Nor og Gor, og en datter som het Goe («tynn snø» eller «god jord», jf. gjødsel), og i senere framstilling ble han gjort til en av de mytiske norske kongene. Han er også nevnt som en konge i Finland og Kvænland (områder som lå langt borte). Han skal også ha bli blotet til for godt skiføre. Navnet hans var også det gamle navnet for vintermåneden, fra rundt midten av januar og til rundt midten av februar. Måneden etter var gjømåneden, navnet her er fra Goe, fra midten av februar til midten av mars. Det peker på at Torre, som Snø og Goe, var evhemerisme, religionsforklaringer hvor naturfenomener fikk mytologisk forklaring i personer.

## Senere kilder
I *[[Orknøyingenes saga]]* fra 1200-tallet er Torre forsøkt forklart som en av de tidligste norske kongene, sønn av Snø den gamle, en etterkommer av Fornjot.

I teksten *[[Hvordan Norge ble bygd]]* (norrønt *Hversu Noregr byggðist*) fra 1200-tallet hevdes det at kvenene ofret årlig til Torre ved midtvinter. Både månedsnavnet og navnet på ofringen, Torreblot (*Þorrablót*) er avledet fra hans navn. *Orknøyingenes saga* hevder i kontrast at Torreblot ble etablert av Torre.

## Torreblot
Navnet Torre har forsøksvis blitt knyttet til Tor (Þórr), den norrøne tordenguden og sønn av Odin. Bortsett fra en viss navnlikhet representerer disse to ulike myter, men det er sannsynlig at Torreblot var enten opprinnelig et blot for Tor, og at Torre er en sekundær etiologi (årsak) avledet form av navnet for ofringen. Forskeren Martin Nilsson mener at personifiseringen av Torre («frost») og Goe («fint snø») var særskilt for Island.

Den hedenske ofringen ved torreblot forsvant med kristningen av Island på begynnelsen av 1000-tallet, men ble gjenoppvekket på 1800-tallet med en midtvinterfestival som ble kalt for torreblot (*Þorrablót*) og ble fremmet av nasjonalromantikken. Denne er fortsatt populær i dagens Island. Siden 1960-tallet har den blitt assosiert med tradisjonell islandsk mat, såkalt torremat (*Þorramatur*). Uansett den egentlige etymologien er den populære islandske forklaringen på navnet *Þorri* som et diminutiv (forkortningsord) for *Þórr* og det har forblitt en vanlig praksis å skåle *Þórr* som en del av den moderne feiringen.

## Referanser


## Se også
* Torremat
*Fader Frost
*Blot
*Vintersolverv

## Eksterne lenker
* Frá Fornjóti ok hans ættmönnum: ''Hversu Noregr Byggðist''
* Frá Fornjóti ok hans ættmönnum: ''Fundinn Noregr''
* Om kong Torre og torreblot før og nå
* Torre och Gói i de isländska källorna
Soknedal stasjon

**Soknedal stasjon** er en jernbanestasjon i Soknedal i Midtre Gauldal kommune, den ble offisielt åpnet 1921 da Dovrebanen sto ferdig. Stasjonen har vært ubetjent siden 1968. Persontrafikken ble nedlagt år 2000, stasjonen har siden funksjon som kryssningsstasjon. Stasjonsbygningen er vernet.

Stasjonen ble provisorisk drevet under navnet *Gynneld* en kort periode fra 23. desember 1915 etter at strekningen Berkåk–Støren var ferdigbygd.

## Referanser


## Litteratur
* 
* 

## Eksterne lenker
Trælandsfoss kraftverk

**Trælandsfos kraftverk**  er et  vannkraftverk i elven Kvina i Kvinesdal kommune i Agder.

Installert effekt er 10 MW og midlere årsproduksjon er på 32 GWh. Kraftverket er et elvekraftverk uten eget reguleringsmagasin.

Kraftverket eies av Trælandsfos AS som er eid av Orkla. 24. januar 2025 offentliggjorde Orkla at de vil selge kraftverket til Å Energi under forutsetning av godkjenning fra relevante konkurransemyndigheter og energidepartementet.

Det ble anlagt en tremassefabrikk her i 1910. Vannkraften drev da maskinene direkte, med remdrift.
I 1917 ble det første kraftverket startet. Det ble senere ombygd og utvidet flere ganger.
Tremassefabrikken ble flyttet til Lervika i 1961.
Fra 1963 og utover ble mye (70%) av nedbørsfeltet for Kvina overført til Siravassdraget.

Kraftverket er opprustet og modernisert i perioden 2010–2014. Det er nå 4 aggregater i 4 forskjellige bygg.
:Stasjon 1: Dobbel francis 1961. 5,6 MW.
:Stasjon 2: Dobbel francis, 1954. 1,7 MW.
:Stasjon 4: Kaplan 2012, 1,1 MW. Nytt bygg som erstattet et eldre bygg og aggregat.
:Stasjon 5: Kaplan 1995, 3,3 MW. Eget bygg stort sett under bakkenivå.

Stasjon 1, 2 og 4 har 21 meter fallhøyde. Stasjon 5 har eget inntak med 27 meter fallhøyde.


Fil:Trælandsfoss stasjon 1.jpg| Stasjon 1, 1961. Dobbel francis.
Fil:Trælandsfoss stasjon 4.jpg| Stasjon 4, 2012. Kaplan.
Fil:Trælandsfoss stasjon 5.jpg| Stasjon 5, 1995. Kaplan.


## Referanser


## Kilder
* 
* NVE vannkraftdatabase
*NVE: Søknad om konsesjon 2015

## Se også
*Scandic Energy francis Stasjon 1
*Scandic Energy kaplan Stasjon 4
Ciudad del Carmen

**Ciudad del Carmen** er en by den meksikanske delstaten Campeche. Byen var forholdsvis liten frem til 1970 da Pemex oppdaget petroleum i regionen.

## Referanser